Condestable

O condestable (d'o latín comes stabulii, "conte d'os establos") yera una alta dignidat d'os reinos medievals. Seguntes o país teneba un papel un diferent. En cheneral se puet dicir que comandaba l'exercito y mediaba en os problemas entre os caballers y nobles, a traviés d'un tribunal especial, como a Court of Chivalry en Anglaterra u a churisdicción d'o Point d'honneur en Francia. A vegatas yera tamién un poder de policía. O condestable yera asistito por un o mas Mariscals.

 O condestable en a Corona d'Aragon 
A dignidat de "Gran Condestable" d'a Corona d'Aragón perteneixió a la familia de Cardona, antes d'estar confiscata por a monarquía en o sieglo XVI. A dignidat de Condestable d'o Reino de Aragón yera hereditaria en a familia d'os Duques d'Ixar, y pasó a los Fitzjames, duques de Berwick, que encara levan este títol.

 O condestable en o Reino de Navarra 
A dignidat de condestable s'adhibió a lo títol de Conte de Lerín, que pasó d'a familia Beaumont a la familia Álvarez de Toledo, duques d'Alba, alavez a la familia Silva, contes de Galve y a la familia Fitzjames, duques de Berwick, que encara levan este títol.

 O condestable en o Reino d'Armenia la Chica 
En "La Flor de las Ystorias d'Orient" parlan d'o condestable Sinbatac, un personache muit celebre en a historia d'ixe reino:

Referencias

Categoría:Títols
Categoría:Institucions d'a Corona d'Aragón